തോമസ് ചാണ്ടി

പ്രമുഖ എൻ.സി.പി നേതാവും കുട്ടനാട് നിയമസഭാ മണ്ഡലത്തിൽ നിന്നുള്ള നിയമസഭാ സമാജികനും കുവൈത്ത് കേന്ദ്രമാക്കിയുളള പ്രമുഖ വ്യവസായിയുമായിരുന്നു തോമസ് ചാണ്ടി.

ആദ്യകാലജീവിതവും കുടുംബവും
1947 ഓഗസ്റ്റ് 29-നാണ് വി.സി തോമസിന്റെയും ഏലിയാമ്മയുടെയും മകനായി തോമസ് ചാണ്ടി ജനിച്ചത്.ഇൻസ്റ്റിറ്റ്യൂട്ട് ഒാഫ് എഞ്ചിനിയറിങ്ങ് ടെക്ക്നോളജി,ചെന്നൈയിൽ നിന്നും ടെലികമ്മ്യുണിക്കേഷൻ എഞ്ചിനിയറിങ്ങിൽ ഡിപ്ലോമ നേടി. ഇദ്ദേഹത്തിന്റെ കുടുംബം ​ഭാര്യ മേഴ്സ്ക്കുട്ടിയും ഒരു മകനും രണ്ട് കുട്ടികളും അടങ്ങുന്നതാണ്.

രാഷ്ട്രീയജീവിതം
തോമസ് ചാണ്ടിയുടെ രാഷ്ട്രീയജീവിതം കെ.എസ്.യുവിലാണ്  ആരംഭിച്ചത്. പിന്നീട് തോമസ് ചാണ്ടി 1970-ൽ കുട്ടനാട്ടിലെ കെ.എസ്.യുവിന്റെയും യൂത്ത് കോൺഗ്രസിന്റെയും പ്രസിഡന്റായി തിരഞ്ഞെടുക്കപ്പെട്ടു. 2006-ഓട് കൂടി സജീവരാഷ്ട്രീയത്തിൽ തിരിച്ചെത്തിയ ശേഷം തോമസ് ചാണ്ടി ഡി.ഐ.സി.(കെ)യിൽ ചേർന്നു. 2006-ലെ നിയമസഭാ തിരഞ്ഞെടുപ്പിൽ കുട്ടനാട്ടിൽ നിന്നു വിജയിച്ച അദ്ദേഹം  ഡി.ഐ.സി.(കെ)-യുടെ ഏക എം. എൽ. എ ആയിരുന്നു. ഡി.ഐ.സി.(കെ) പിന്നീട് എൻ.സി.പി.യിൽ ലയിക്കുകയും, 2011-ലെ തിരഞ്ഞെടുപ്പിൽ എൽ.ഡി.എഫുമായി സഖ്യത്തിലേർപ്പെടുകയും ചെയ്തു. 2011-ലെയും 2016-ലെയും നിയമസഭാ തിരഞ്ഞെടുപ്പുകളിൽ കുട്ടനാട്ടിൽ നിന്നു വീണ്ടും അദ്ദേഹം തിരഞ്ഞെടുക്കപ്പെട്ടു.

മരണം
ക്യാൻസർ സംബന്ധമായ അസുഖം ബാധിച്ച് 2019 ഡിസംബർ 20ന് എറണാകുളത്ത് വച്ച് മരണപ്പെട്ടു.https://www.manoramaonline.com/news/latest-news/2019/12/20/thomas-chandy-passed-away.html
അവലംബം

വർഗ്ഗം:1947-ൽ ജനിച്ചവർ
വർഗ്ഗം:ഓഗസ്റ്റ് 29-ന് ജനിച്ചവർ
വർഗ്ഗം:2019-ൽ മരിച്ചവർ
വർഗ്ഗം:ഡിസംബർ 20-ന് മരിച്ചവർ
വർഗ്ഗം:കേരളത്തിലെ എൻ.സി.പി. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ
വർഗ്ഗം:നിയമസഭാംഗമായിരിക്കെ മരണപ്പെട്ടവർ